cyanic-selkie/wikianc huggingface dataset:
วัดปางหมู
อาคารเสนาสนะภายในวัดมีลักษณะศิลปะแบบไทใหญ่ ตั้งแต่ซุ้มประตู ภายในวัดยังมีสถูปโบราณที่เก่าแก่ที่สร้างมานาน อุโบสถสร้างเมื่อ พ.ศ. 2500 ปูชนียวัตถุที่สำคัญ คือ พระพุทธรูปปูนปั้น (เจ้าพะล้าเหม่ป๊อก) ขนาดหน้าตัก 40 นิ้ว จารึกฐานพระซึ่งเดิมจารึกด้วยอักษรไทใหญ่ระบุว่าสร้างโดยพะล้าตะก่าก้างน้อยสุรวงศ์ เมื่อ พ.ศ. 2432 สันนิษฐานว่าคงเป็นผู้นำหมู่บ้านในช่วงนั้น ลักษณะของพระพุทธรูปได้รับอิทธพลศิลปะอังวะ นั่งขัดสมาธิเพชร พระวรกายลงรักปิดทอง จีวรเดินเส้นรักและประดับด้วยกระจกเป็นลวดลายเครือเถา
13 พฤศจิกายน พ.ศ. 2562 ได้รับประทานพระบรมสารีริกธาตุมาจากพระสังฆราชศรีลังกา นำมาประดิษฐานเป็นการถาวร ณ วัดปางหมู
บูมเมอแรง
บูมเมอแรง (boomerang) เป็นเครื่องมือไว้ร่อนกลางอากาศ รูปตัววี โดยมากใช้เป็นอาวุธสำหรับล่าของชาวพื้นเมืองอะบอริจิน นอกจากนั้นยังใช้งานเพื่อความบันเทิงด้านกีฬา
ภาษาคัว
ภาษาคัว (Khua ISO 639-3: ) มีผู้พูดทั้งหมด 5,000 คน พบในเวียดนาม 3,000 คน (พ.ศ. 2524) ทางภาคกลางฝั่งตะวันตก พบในลาว 2,000 คน (พ.ศ. 2524) ในแขวงคำม่วน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู เป็นคนละภาษากับภาษากัว
ชูวงศ์ ฉายะบุตร
ชูวงศ์ ฉายะบุตร เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคชาติไทย อดีตสมาชิกสภานิติบัญญัติแห่งชาติ อดีตสมาชิกวุฒิสภา อดีตปลัดกระทรวงมหาดไทย อดีตอธิบดีกรมการปกครอง อดีตนายกสมาคมศิษย์เก่ารัฐศาสตร์ จุฬาลงกรณ์มหาวิทยาลัย และอดีตผู้ว่าราชการจังหวัดหลายจังหวัด
ประวัติ
ชูวงศ์ ฉายะบุตร เกิดเมื่อวันที่ 25 กรกฎาคม พ.ศ. 2479 จบการศึกษาปริญญาตรีรัฐศาสตบัณฑิต (เกียรตินิยม) และปริญญาโท รัฐศาสตรมหาบัณฑิต จากจุฬาลงกรณ์มหาวิทยาลัย และปริญญาโท สาขา MS.C (Econ) จาก LONDON SCHOOL OF ECONOMICS AND POLITICAL SCIENCE ปริญญาเอก PHD.POLITICAL SCIENCE จากมหาวิทยาลัยเอ็กซิเตอร์ ประเทศอังกฤษ เมื่อปี พ.ศ. 2508
งานราชการ
ชูวงศ์ ฉายะบุตร เริ่มรับราชการเป็นอาจารย์ที่คณะรัฐศาสตร์ จุฬาลงกรณ์มหาวิทยาลัย ก่อนโอนย้ายเข้ารับราชการในสังกัดกรมการปกครอง ได้รับแต่งตั้งเป็นนายอำเภอเมืองสมุทรปราการ นายอำเภอเมืองนครปฐม ปลัดจังหวัดนครสวรรค์ เป็นรองอธิบดีกรมการพัฒนาชุมชน และผู้ว่าราชการจังหวัดอีกหลายจังหวัด ได้แก่ พิจิตร แพร่ ลำปางและ ปทุมธานี เป็นอธิบดีกรมการปกครอง ตำแหน่งสุดท้ายคือ ปลัดกระทรวงมหาดไทยจนเกษียณอายุราชการ
ชูวงศ์ ฉายะบุตร มีผลงานแต่งหนังสือชื่อ "การปกครองท้องถิ่นไทย" จัดพิมพ์โดย สมาคมนิสิตเก่ารัฐศาสตร์ จุฬาลงกรณ์มหาวิทยาลัย เมื่อปี 2539
งานการเมือง
ชูวงศ์ ฉายะบุตร เริ่มทำงานการเมืองในสภาผู้แทนราษฎรครั้งแรกโดยการสมัคร ส.ส.ระบบบัญชีรายชื่อ ลำดับที่ 7 พรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เมื่อวันที่ 6 มกราคม พ.ศ. 2544 และได้รับการเลื่อนเป็น ส.ส.ระบบบัญชีรายชื่อแทนผู้ไปดำรงตำแหน่งรัฐมนตรี
ถึงแก่อนิจกรรม
ชูวงศ์ ฉายะบุตร ถึงแก่อนิจกรรมเมื่อวันที่ 6 มิถุนายน พ.ศ. 2549
แกเบรียล (อัลบั้ม)
แกเบรียล (Gabrielle) คืออัลบั้มสตูดิโอชุดที่ 2 ของแกเบรียล นักร้องหญิงอาร์แอนด์บีชาวอังกฤษ ออกจำหน่ายเมื่อช่วงปี พ.ศ. 2539 ติดบนชาร์ตอัลบั้มของสหราชอาณาจักรในอันดับที่ 11 และได้รับการยืนยันยอดขายในระดับแพลตินัม
ดิลัน สเปรย์เบร์รี
ดิลัน มิวส์ สเปรย์เบร์รี (เกิด 7 กรกฎาคม 1998) เป็นนักแสดงชาวอเมริกัน เป็นที่รู้จักจากการรับบทบาทเป็น คลาร์ก เค้นต์ ตอนเด็ก ในภาพยนตร์เรื่องบุรุษเหล็กซูเปอร์แมน เมื่อปี 2013 และบทบาท เลียม ดันบาร์ ในเรื่อง ทีนวูล์ฟ ทางช่องเอ็มทีวี ปี 2014-2017
อาชีพ
หลังย้ายไปลอสแอนเจลิส ดิลันปรากฏตัวในรายการโทรทัศน์ดราม่าและคอมเมดี้หลายช่อง  รวมทั้ง iCarly, Tracey Ullman's State of the Union, Criminal Minds, และ กลี นอกจากนี้เขายังมีบทบาทในภาพยนตร์เรื่อง The Three Gifts ร่วมกับ ดีน เคน และ Bedrooms และรับบทบาทเป็น คลาร์ก เค้นต์ ตอนเด็ก ในภาพยนตร์เรื่องบุรุษเหล็กซูเปอร์แมน ซึ่งเป็นภาพยนตร์เรื่องแรกของเขากับวอร์เนอร์บราเธอส์ ส่วนหนึ่งของจักรวาลขยายดีซี ร่วมกับเอมี แอดัมส์, ไมเคิล แชนนอน, ไดแอน เลนและเควิน คอสต์เนอร์
ในปี 2016 เขาปรากฏตัวในภาพยนตร์ผจญภัยเรื่อง Vanished - Left Behind: Next Generation สร้างจากวรรณกรรมเยาวชนขายดี ที่ได้รับการจัดอันดับโดยเดอะนิวยอร์กไทมส์ เรื่อง Vanished โดยทิม ลาเฮย์และเจอร์รี บี. เจนกินส์ พร้อมด้วยนักแสดงจาก ทีนวูล์ฟ ช่องเอ็มทีวี, The Haunted Hathaways ช่องNickelodeon's, และ Flowers in the Attic ช่องLifetime's
วันประมงแห่งชาติ
วันประมงแห่งชาติ ตรงกับวันที่ 21 กันยายนของทุกปี เพื่อเป็นการสนับสนุนในการทำอาชีพประมง และเป็นที่ระลึก สร้างขวัญกำลังใจในการประกอบอาชีพของชาวประมงไทย
ดิลัน สเปรย์เบร์รี
อาชีพ
หลังจากจบเรื่อง ทีนวูล์ฟ เขาได้แสดงในภาพยนตร์ระทึกขวัญปี 2018 เรื่อง Malibu Tapes เขาได้เขียนบทและบันทึกเสียงในตอนแรก เขาเล่นกีต้าร์, เบสและกลองก่อนที่จะปรากฏตัวใน ทีนวูล์ฟ และมีวงดนตรีชื่อ The Dead Toms เขาเป็นแฟนตัวยงของพังก์ร็อกและมีวงโปรดคือ Black Flag, Minor Threat, The Stooges, Neck Deep, The Story So Far, และบลิงก์-182 เขายังออกแบบเสื้อผ้าผสมงานศิลป์ของเขาซึ่งมีกำหนดปล่อยออกมาในปี 2018
วันประมงแห่งชาติ
ประวัติ
วันประมงแห่งชาติ มีที่มาจากสหกรณ์ประมงจังหวัดสมุทรสาครทำหนังสือ ลงวันที่ 17 พฤษภาคม พ.ศ. 2525 ถึงนายกรัฐมนตรีในสมัยนั้น ซึ่งคือ พลเอกเปรม ติณสูลานนท์ เสนอให้รัฐบาลกำหนดวันประมงแห่งชาติขึ้น เพื่อให้เป็นกำลังใจในการประกอบอาชีพ และอาสาปกป้องประเทศทางด้านทะเล นายกรัฐมนตรีจึงได้คำสั่งให้สำนักเลขาธิการนายกรัฐมนตรีมอบให้กระทรวงเกษตรและสหกรณ์เป็นผู้พิจารณา ซึ่งได้มอบเรื่องต่อให้กับกรมประมงเนื่องจากมีความเกี่ยวข้องโดยตรง นอกจากนี้ยังขอให้ราชบัณฑิตยสถานและกรมศิลปากรร่วมกันพิจารณาความเหมาะสม จากที่กรมประมงพิจารณาว่า อาชีพการประมงทางทะเลเป็นอาชีพที่ทำรายได้ให้แก่ประเทศปีละมากมาย อีกทั้งยังต้องเสี่ยงภัยจากอันตรายในน่านน้ำ นอกจากนี้ยังทำหน้าที่ช่วยแจ้งข่าวสารทางทะเลที่อาจเป็นภัยอันตรายต่อประเทศให้แก่หน่วยงานราชการทราบทันแก่เหตุการณ์ จึงจัดให้มีวันสำคัญวันนี้ขึ้น เพื่อเป็นที่ระลึกและเป็นขวัญกำลังใจในการประกอบอาชีพ อีกทั้งยังเป็นการสนับสนุนอาชีพประมง โดยจัดตั้งวันประมงขึ้น ตรงกับวันที่ 13 เมษายน ของทุกปี
มติคณะรัฐมนตรี -- พุธที่ 7 มิถุนายน 2549 10:24:21 น. คณะรัฐมนตรีเห็นชอบการเปลี่ยนแปลงวันประมงแห่งชาติ จากเดิมวันที่ 13 เมษายนของทุกปี เป็นวันที่ 21 กันยายนของทุกปี ตามที่กระทรวงเกษตรและสหกรณ์เสนอ
ดิลัน สเปรย์เบร์รี
อาชีพ
ดิลันกล่าวว่า แจ็ก นิโคลสัน, รอเบิร์ต เดอ นิโร, ฌอน เพนน์, วาคีน ฟินิกซ์, ทอม ฮาร์ดี, และเจค จิลเลินฮาล เป็นแรงบันดาลใจของเขา
วันประมงแห่งชาติ
ประวัติ
ขอเปลี่ยนแปลงวันประมงแห่งชาติ ข่าวราชการ มติคณะรัฐมนตรี -- พุธที่ 7 มิถุนายน 2549 10:24:21 น. คณะรัฐมนตรีเห็นชอบการเปลี่ยนแปลงวันประมงแห่งชาติ จากเดิมวันที่ 13 เมษายนของทุกปี เป็นวันที่ 21 กันยายนของทุกปี ตามที่กระทรวงเกษตรและสหกรณ์เสนอ
กระทรวงเกษตรและสหกรณ์ชี้แจงว่า
1. กระทรวงเกษตรและสหกรณ์ (กรมประมง) ได้ดำเนินการตามมติคณะรัฐมนตรีวันที่ 3 มกราคม 2527  โดยจัดงานวันประมงแห่งชาติขึ้นเป็นประจำทุกปีตั้งแต่ปี 2527  จนถึงปัจจุบัน รวม 22 ครั้ง  หมุนเวียนจัดงานระดับประเทศตามจังหวัดต่าง ๆ โดยกิจกรรมภายในงานประกอบด้วยการปล่อยพันธุ์สัตว์น้ำ  นิทรรศการความรู้ด้านการประมง  การเพาะเลี้ยงสัตว์น้ำ  การแปรรูปสัตว์น้ำ  การจำหน่ายสินค้าและผลิตภัณฑ์ประมง  การประกวดวาดภาพ ประกวดคำขวัญ / เรียงความ รวมทั้งการแข่งขันต่าง ๆ
2. ปัจจุบันสภาพภูมิอากาศของประเทศไทยโดยรวมในช่วงเดือนเมษายนแล้งมากในทุกจังหวัด แหล่งน้ำธรรมชาติและแหล่งน้ำต่าง ๆ มีปริมาณน้ำค่อนข้างน้อย  และจากการขยายตัวของเมืองและชุมชนทำให้ไม่มีสัตว์น้ำค้างอยู่ตามปลักโคลนหรือทำนบปลาตามทางสัญจร  สภาพอากาศที่ร้อนทำให้พันธุ์สัตว์น้ำที่กรมประมงเตรียมมาให้   ประชาชนปล่อยในวันที่ 13 เมษายนมีอัตราการตายสูง  ประกอบกับในช่วงวันที่ 13 — 15 เมษายนของทุกปีตรงกับเทศกาลสงกรานต์เป็นวันหยุดราชการประจำปี  โดยเน้นให้เป็นวันครอบครัว  ประชาชนที่อยู่ห่างไกลภูมิลำเนาเดินทางกลับภูมิลำเนา  ทำให้แต่ละปีมีผู้เข้าร่วมงานวันประมงแห่งชาติไม่มากเท่าที่ควร  ผลที่ได้รับจากการจัดงานไม่คุ้มค่ากับค่าใช้จ่าย
3. จากสิ่งที่ต้องดำเนินการตามข้อ 1. และปัญหาอุปสรรคในการดำเนินการจัดงานวันประมงแห่งชาติในปัจจุบันตามข้อ 2 กระทรวงเกษตรและสหกรณ์เห็นควรเปลี่ยนแปลงวันประมงแห่งชาติ จากเดิมวันที่ 13 เมษายนของ   ทุกปีเป็นวันที่ 21 กันยายนของทุกปี  โดยมีเหตุผลประกอบ 3 ประการ ดังนี้
3.1 เดือนกันยายนเป็นช่วงฤดูฝน แหล่งน้ำต่าง ๆ มีปริมาณน้ำมาก  สภาพทางธรรมชาติของแหล่งน้ำเหมาะสมต่อการเจริญเติบโตของสัตว์น้ำวัยอ่อน
3.2 วันที่ 21 กันยายน เป็นวันสถาปนากรมประมง  ดังนั้น  เพื่อเป็นการรำลึกถึงพระมหากรุณาธิคุณของพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว  ที่มีพระบรมราชโองการเมื่อวันที่ 21 กันยายน  2469 ให้ตั้งกรมรักษาสัตว์น้ำขึ้น  ต่อมาเปลี่ยนชื่อเป็นกรมการประมงและกรมประมงตามลำดับ   และเพื่อเป็นการสำนึกในพระมหากรุณาธิคุณของสมเด็จพระมหิตลาธิเบศอดุลยเดชวิกรม พระบรมราชชนก   ที่สนพระทัยในกิจการด้านการเพาะเลี้ยงสัตว์น้ำ  ได้พระราชทานทรัพย์ส่วนพระองค์เป็นทุนการศึกษาให้แก่ข้าราชการหรือนักเรียนไปศึกษาวิชาเพาะพันธุ์ปลาในต่างประเทศ
3.3 จากการขอความคิดเห็นหน่วยงานต่าง ๆ ในการเปลี่ยนแปลงวันประมงแห่งชาติ ได้แก่ กระทรวงศึกษาธิการ กระทรวงมหาดไทย กองทัพเรือ กรมทรัพยากรทางทะเลและชายฝั่ง  องค์การสะพานปลา  และ  ศูนย์พัฒนาการประมงแห่งเอเซียตะวันออกเฉียงใต้  ทุกหน่วยงานเห็นชอบด้วย  กระทรวงเกษตรและสหกรณ์จึงเสนอคณะรัฐมนตรีพิจารณาดังกล่าว
--ที่ประชุมคณะรัฐมนตรี (ชุดพ.ต.ท.ดร.ทักษิณ ชินวัตร) (รักษาการนายกรัฐมนตรี) วันที่ 6 มิถุนายน 2549
กิจกรรม
มีการจัดกิจกรรมด้านการประมงโดยหน่วยงานที่เกี่ยวข้องในด้านนี้ เช่น กรมประมง กิจกรรมที่สำคัญเช่น การปล่อยพันธุ์ปลาหายากหรือขยายพันธุ์ได้ยากลงสู่แหล่งน้ำ และวันนี้ยังเป็นที่รู้กันว่าจะมีการหยุดการทำประมง หยุดการหาปลา ทำร้ายและฆ่าปลาหนึ่งวัน และส่งเสริมให้มีการปล่อยปลาในแหล่งน้ำต่าง ๆ รวมทั้งในทะเล เพื่อเป็นการชดเชยสำหรับการที่ได้ทำการประมงมาตลอดปี นอกจากนี้วันที่ 13 เมษายน ทางราชการยังถือว่าเป็น "วันขยายพันธุ์ปลาแห่งชาติ" อีกด้วย
กลองทิมปานี
กลองทิมปานีจะใช้บรรเลงในวงออร์เคสตรา ในการบรรเลงต้องใช้กลองทิมปานีอย่างน้อย 2 ใบ จึงมีรูปพหูพจน์อยู่เสมอคือ "Timpani" ถ้าเป็นเอกพจน์หรือกลองลูกเดียวเรียกว่า "Timpano" กลองทิมปานีเป็นกลองที่มีระดับเสียงที่นิยมมี 4 ขนาด คือ 20 นิ้ว, 23 นิ้ว, 26 นิ้วและ29นิ้ว กลองแต่ละใบจะมีช่วงห่างของเสียงอยู่ราวคู่ 5 เพอร์เฟค (Perfect) และถ้าต้องการจะให้มีเสียงที่ดีควรจัดให้เสียงอยู่ช่วงกลาง
สุริยุปราคา 3 มิถุนายน พ.ศ. 2657
สุริยุปราคาเต็มดวงจะเกิดขึ้นในวันที่ 3 มิถุนายน พ.ศ. 2657 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
พระยายมราช (หมัด)
พระยายมราช (หมัด)  หรือ จุ้ย หรือบ้างก็เรียกว่า "พระยายมราชแขก" เป็นบุตรของเจ้าพระยาจักรี (หมุด) เกิดเมื่อปีใดไม่ปรากฏ ได้เข้ารับราชการในสมเด็จพระเจ้ากรุงธนบุรีพร้อมบิดา ถูกประหารชีวิตในปลายรัชกาลซึ่งเป็นช่วงที่เชื่อกันว่าสมเด็จพระเจ้ากรุงธนบุรีทรงเสียพระสติ
พระยาอภัยรณฤทธิ์
ในครั้งที่ดำรงตำแหน่งพระยาอภัยรณฤทธิ์ ได้ร่วมไปกับทัพเรือของบิดาที่เข้าตีเมืองพุทไธมาศ เมื่อ พ.ศ. 2314 และราชการสงครามอื่น ๆ อีกมาก
พระยายมราช
เมื่อบิดาเสียชีวิต พระยาอภัยรณฤทธิ์ (หมัด) ได้เลื่อนขึ้นเป็นพระยายมราช และมีส่วนร่วมในราชการสงครามอีกหลายครั้ง เช่น รบกับอะแซหวุ่นกี้ที่เมืองพิษณุโลกเมื่อ พ.ศ. 2318 โดยท่านเป็นผู้คุมทัพหลวงตามขึ้นไปหลังจากเจ้าพระยาจักรี (ทองด้วง) ยกไปตั้งรับที่พิษณุโลก ทัพของท่านถูกพม่าโอบเข้าด้านหลังตีค่ายแตก แต่ท่านชิงค่ายคืนได้ เมื่อเจ้าพระยาจักรีและเจ้าพระยาสุรสีห์ตีหักออกจากเมืองพิษณุโลกไปตั้งมั่นที่เพชรบูรณ์ ประกอบกับอะแซหวุ่นกี้ยกทัพกลับเพราะปัญหาภายในอังวะ พระยายมราชเป็นผู้คุมทัพไปตามทัพพม่าถึงด่านแม่ละเมา ยิงทหารพม่าล้มตายและจับเป็นเชลยได้มาก
ถูกประหาร
ใน พ.ศ. 2322 เกิดกบฏมหาดา โดยมหาดาที่บวชอยู่ที่อยุธยาตั้งตัวเป็นพระเจ้าแผ่นดิน ตั้งข้าราชการครบตำแหน่ง สมเด็จพระเจ้ากรุงธนบุรีจึงให้ข้าหลวงไปจับตัวมหาดาและผู้ที่มหาดาแต่งตั้งเป็นขุนนางลงมาจำไว้ ก่อนจะนำไปประหารที่ป้อมวิชัยประสิทธิ์ พระยายมราช (หมัด) ถูกจำและประหารพร้อมกับกลุ่มกบฏนี้ด้วย โดยไม่ทราบสาเหตุแน่ชัด ในพระราชพงสาวดารฉบับพระราชหัตถเลขา ระบุว่าในปี พ.ศ. 2322 พระยายมราชแขกเป็นโทษต้องพระราชอาญาในเรือนจำแต่ไม่ระบุสาเหตุ หลักฐานบางแห่งกล่าวว่า เป็นเพราะสมเด็จพระเจ้ากรุงธนบุรีเสียพระสติ เมื่อทราบว่ามหาดาตั้งขุนนางครบทุกตำแหน่ง ขาดแต่พระยายมราช จึงให้นำตัวพระยายมราชไปจำให้ครบตำแหน่งขุนนางแล้วประหารเสียพร้อมกัน
ออกซฟอร์ด (แก้ความกำกวม)
ออกซฟอร์ด (Oxford) สามารถหมายถึง
มุน ซ็อง-กิล
มุน ซ็อง-กิล (문성길; เกิด 20 กรกฎาคม พ.ศ. 2506) เป็นนักมวยสากลชาวเกาหลีใต้ สถิติการชก 22 ครั้ง ชนะ 20 (น็อค 15) แพ้ 2
มวยสากลสมัครเล่น
มุนเป็นนักมวยสากลสมัครเล่นที่ชนะน็อคบ่อยมากสำหรับมวยรุ่นเล็ก ใน พ.ศ. 2525 เขาได้เหรียญทองกีฬาเอเชียนเกมส์ที่นิวเดลฮี รุ่นแบนตัมเวทโดยชนะน็อควันชัย ผ่องศรีในยกสุดท้าย ส่วนในกีฬาโอลิมปิก พ.ศ. 2527 ตกรอบ 8 คนสุดท้าย และต่อมาใน พ.ศ. 2539 กลายเป็นนักมวยสากลสมัครเล่นคนแรกของเกาหลีใต้ที่ได้เหรียญทองมวยสากลสมัครเล่นชิงแชมป์โลก
มวยสากลอาชีพ
มุนหันมาชกมวยสากลอาชีพครั้งแรกเมื่อ 8 มีนาคม พ.ศ. 2530 ชนะน็อค ริค บาเยลอต ยกแรก จากนั้นชกชนะรวด ก่อนจะขึ้นชิงแชมป์โลกรุ่นแบนตัมเวทของสมาคมมวยโลกจากเขาค้อ แกแล็คซี่เมื่อ 14 สิงหาคม พ.ศ. 2531 และมุนเป็นฝ่ายชนะคะแนนโดยเทคนิค เขาป้องกันตำแหน่งได้สองครั้ง ก่อนจะมาชกแก้มือกับเขาค้อ แกแล็กซีอีกครั้งที่ประเทศไทย เมื่อ พ.ศ. 2532 คราวนี้มุนถูกชกนับแปดถึงสองครั้งในยก 11 และเป็นฝ่ายแพ้คะแนนไป
จากนั้นมุนลงมาชกในรุ่นซูเปอร์ฟลายเวท และขึ้นชิงแชมป์โลกรุ่นนี้ของสภามวยโลกกับนานา คอนาดูใน พ.ศ. 2533 การชกเป็นไปอย่างดุเดือด ผลัดกันถูกนับแปด ก่อนที่มุนจะเป็นฝ่ายชนะคะแนนโดยเทคนิค มุนชกป้องกันตำแหน่งไว้ได้หลายครั้ง รวมทั้งชนะอดีตแชมป์โลกอย่างชนะ ฆิลเบร์โต โรมัน,อิลาริโอ ซาปาตา และ การ์โลส กาบริเอล ซาลาซาร์ ที่ต่อมาได้เป็นแชมป์โลกของ IBF และ WBO ก่อนที่จะเสียแชมป์ให้กับโฆเซ ลุยส์ บูเอโน จากนั้นมุนตัดสินใจแขวนนวมไป
โอลิมปิกฤดูร้อน 1964
โอลิมปิกฤดูร้อน 1964 หรือชื่ออย่างเป็นทางการว่า การแข่งขันกีฬาโอลิมปิกฤดูร้อนครั้งที่ 18 เป็นงานแข่งขันกีฬาหลายประเภทระหว่างประเทศจัดขึ้นในกรุงโตเกียว ประเทศญี่ปุ่น ระหว่างวันที่ 10 ถึง 18 ตุลาคม พ.ศ. 2507 โตเกียวได้รับเลือกให้เป็นเจ้าภาพจัดการแข่งขันโอลิมปิกฤดูร้อน 1940 แต่เกียรตินี้ถูกส่งมอบแก่เฮลซิงกิเพราะการรุกรานจีนของญี่ปุ่น ก่อนจะถูกยกเลิกไปในที่สุดเพราะสงครามโลกครั้งที่สอง โอลิมปิกฤดูร้อนครั้งนี้เป็นโอลิมปิกครั้งแรกที่จัดในทวีปเอเชีย และเป็นครั้งแรกที่ประเทศแอฟริกาใต้ถูกห้ามเข้าร่วมแข่งขันเพราะระบบการถือผิวในกีฬา อย่างไรก็ดี แอฟริกาใต้ได้รับอนุญาตให้เข้าแข่งขันพาราลิมปิกฤดูร้อน 1964 ซึ่งจัดในกรุงโตเกียวเช่นกัน และนับเป็นครั้งแรกที่แอฟริกาใต้เข้าแข่งขันพาราลิมปิก โตเกียวได้รับเลือกเป็นเมืองเจ้าภาพระหว่างสมัยประชุมคณะกรรมการโอลิมปิกสากลที่ 55 ในเยอรมนีตะวันตก เมื่อวันที่ 26 พฤษภาคม พ.ศ. 2502
การแข่งขันครั้งนี้ยังเป็นครั้งแรกที่มีการแพร่ภาพระหว่างประเทศโดยไม่ต้องส่งเทปทางเครื่องบินดังเช่นกรณีของโอลิมปิกฤดูร้อน 1960 สี่ปีก่อนหน้า
การคัดเลือกเมืองเจ้าภาพ
โตเกียวได้รับสิทธิ์ให้เป็นเมืองเจ้าภาพเมื่อวันที่ 26 พฤษภาคม 1959 ในการประชุมคณะกรรมการโอลิมปิกสากล สมัยที่ 55 ที่มิวนิก ประเทศเยอรมนีตะวันตก โดยผลการตัดสินโตเกียวสามารถเอาชนะดีทรอยต์, เวียนนา และบรัสเซลส์
ชนิดกีฬา
19 ชิดกีฬา 25 สาขา, และ 163 รายการ
Note: In the Japan Olympic Committee report, sailing is listed as "yachting".
สรุปเหรียญการแข่งขัน
ตารางสรุปเหรียญรางวัล 10 อันดับแรก
ท่าอากาศยานนานาชาติอุบลราชธานี
ท่าอากาศยานนานาชาติอุบลราชธานี หรือ สนามบินอุบลราชธานี (Ubon Ratchathani International Airport) ตั้งอยู่ที่ 297 ถนนเทพโยธี ตำบลในเมือง อำเภอเมืองอุบลราชธานี จังหวัดอุบลราชธานี โดยตั้งอยู่ในเขตทหารกองทัพอากาศ (กองบิน 21 อุบลราชธานี) ซึ่งท่าอากาศยานนานาชาติอุบลราชธานีเป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศท่าอากาศยานศุลกากรเมื่อวันที่ 1 กันยายน พ.ศ. 2534 ห่างจากตัวเมืองอุบลราชธานีประมาณ 1 กิโลเมตร โดยได้ปรับปรุงอาคารผู้โดยสาร และแล้วเสร็จเมื่อ พ.ศ. 2562
ท่าอากาศยานนานาชาติอุบลราชธานี มีรันเวย์ขนาดมาตรฐาน สามารถรองรับผู้โดยสารจากจังหวัดอุบลราชธานี ศรีสะเกษ ยโสธร และอำนาจเจริญ รวมถึงผู้โดยสารจากประเทศเพื่อนบ้าน (ประเทศลาวตอนใต้) ปัจจุบันเป็นศูนย์กลางการบินพาณิชย์ของภาคตะวันออกเฉียงเหนือตอนล่าง
ภาษากิมมุน
ภาษากิมมุน (Kim Mun) มีผู้พูดทั้งหมด 374,500 คน พบในจีน 200,000 คน (พ.ศ. 2538) ซึ่งรวมในเกาะไหหลำ 61,000 คน (พ.ศ. 2544) แล้ว พบในยูนนาน กวางสี และเกาะไหหลำ พบในลาว 4,500 คน (พ.ศ. 2538) ในแขวงหลวงน้ำทา แขวงห้วยไซ แขวงบ่อแก้ว พบในเวียดนาม 170,000 คน (พ.ศ. 2542) จัดอยู่ในตระกูลภาษาม้ง-เมี่ยน ภาษากลุ่มเมี่ยน สาขาเมี่ยน-ยิน เขียนด้วยอักษรโรมันในจีน ส่วนใหญ่จัดเป็นชนเผ่าเย้า ยกเว้นผู้พูดภาษานี้ในเกาะไหหลำ จัดเป็นชนเผ่าแม้ว
ท่าอากาศยานนานาชาติอุบลราชธานี
ประวัติ
ท่าอากาศยานนานาชาติอุบลราชธานีได้มีการบินครั้งแรกเมื่อ พ.ศ. 2464 ซึ่งขณะนั้นได้เกิดไข้ทรพิษและอหิวาตกโรคโรคระบาดในท้องที่อำเภอวารินชำราบ จังหวัดอุบลราชธานี ทางการได้ส่งนายแพทย์และเวชภัณฑ์ โดยทางเครื่องบินไปยังจังหวัดอุบลราชธานี เพื่อบรรเทาทุกข์ของราษฏร จากนั้นเป็นท่าอากาศยานที่ใช้งานในสงครามเวียดนาม โดยเป็นที่ตั้งของฐานทัพอากาศสหรัฐอเมริกา ที่ใช้เป็นฐานในการโจมตีเวียดนาม ตั้งอยู่ในบริเวณกองบิน 21 กองทัพอากาศ
เมื่อปี พ.ศ. 2531 ตามมติของคณะรัฐมนตรี (เปลี่ยนสนามรบเป็นสนามการค้า) ในสมัยพลเอกชาติชาย ชุณหะวัน เป็นนายกรัฐมนตรี ที่มีเป้าหมายที่จะให้ท่าอากาศยานแห่งนี้เป็นศูนย์กลางการบินของภูมิภาคอินโดจีน และท่าอากาศยานนานาชาติแห่งแรกของภาคอีสาน โดยต่อมาคณะรัฐมนตรีคราวประชุมเมื่อวันที่ 13 เมษายน พ.ศ. 2532 ได้มีมติอนุมัติให้ดำเนินการพัฒนาท่าอากาศยานอุบลราชธานีให้เป็นท่าอากาศยานพาณิชย์สากล ในปี พ.ศ. 2533 กรมการบินพาณิชย์ได้จัดซื้อที่ดินเพิ่ม และการก่อสร้างอาคารผู้โดยสาร หอบังคับการบิน และลานจอดเครื่องบิน แล้วเสร็จเมื่อวันที่ 28 กันยายน พ.ศ. 2535
ในปี พ.ศ. 2561 กรมท่าอากาศยานได้เริ่มปรับปรุงภายในอาคารผู้โดยสารหลังจากไม่ได้มีการปรับปรุงอาคารหลังนี้มานานกว่า 20 ปี โดยทยอยปิดทีละส่วน จนแล้วเสร็จในปี พ.ศ. 2562
อาคารสถานที่
ท่าอากาศยานนานาชาติอุบลราชธานีและกองบิน 21 มีพื้นที่ท่าอากาศยานรวมกันทั้งหมด 3,876 ไร่
ทางวิ่ง (รันเวย์) และทางขับ (แท็กซี่เวย์)
ทางวิ่งของท่าอากาศยานนานาชาติอุบลราชธานีมี 1 เส้น ความกว้าง 45 เมตร พร้อมไหล่ทางวิ่งข้างละ 7.5 เมตร และมีความยาว 3,000 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 70 เมตร โดยการบินพลเรือนกับการบินทหารใช้ทางวิ่งร่วมกัน สามารถรองรับอากาศยาน CODE E
พระเจ้ามุนจู
พระเจ้ามุนจูแห่งแพ็กเจ (Munju of Baekje, ? – 477, ครองราชย์ 475 – 477) พระราชาลำดับที่ 22 แห่ง อาณาจักรแพ็กเจ หนึ่งใน สามก๊กแห่งเกาหลี. ตลอด 2 ปีในรัชสมัยของพระองค์แสดงให้ถึงความไม่มีเสถียรภาพและความเป็นปึกแผ่นของอาณาจักรภายหลังจากการสวรรคตของพระราชบิดาระหว่างการสู้รบจนต้องสูญเสียเมืองหลวงซึ่งปัจจุบันคือ กรุงโซล
ท่าอากาศยานนานาชาติอุบลราชธานี
ทางวิ่ง (รันเวย์) และทางขับ (แท็กซี่เวย์)
ท่าอากาศยานนานาชาติอุบลราชธานีมีทางขับสู่ลานจอดอีก 2 เส้น โดยมีความกว้างเส้นละ 30 เมตร และมีความยาวเส้นละ 230 เมตร
แผนการพัฒนาท่าอากาศยาน
ปลายปี พ.ศ. 2563 กรมท่าอากาศยานมีแผนที่จะก่อสร้างศูนย์ขนส่งผู้โดยสาร และปรับปรุงลานจอดรถยนต์ภายในท่าอากาศยานต่างๆ ตามนโยบายของรัฐมนตรีว่าการกระทรวงคมนาคมที่ต้องการให้เชื่อมต่อการเดินทางจากทางอากาศไปทางบกแบบไร้รอยต่อ โดยในปี พ.ศ. 2564 ได้มีแผนนำร่องก่อสร้างก่อนที่ท่าอากาศยาน 2 แห่ง ได้แก่ท่าอากาศยานนานาชาติอุบลราชธานี และท่าอากาศยานนานาชาติสุราษฎร์ธานี
พระเจ้ามุนจู
พระองค์นับเป็นพระราชาพระองค์แรกที่ย้ายเมืองหลวงไปอยู่ที่ อุงจิน ซึ่งปัจจุบันคือเมือง คงจู กระทั่งช่วง ค.ศ. 477 อำนาจทั้งหมดตกไปอยู่ในมือของ แฮกู ซึ่งเป็นเจ้ากรมกลาโหมต่อมาแฮกูได้สั่งสำเร็จโทษพระราชอนุชาของพระเจ้ามุนจูคือองค์ชายกอนจีจากนั้นไม่นานแฮกูได้ส่งคนไปปลงพระชนม์พระเจ้ามุนจู
ท่าอากาศยานนานาชาติอุบลราชธานี
รายชื่อสายการบินที่ให้บริการ
บริการ Fly’n’Ride service ของนกแอร์ (Nok Air) สู่จังหวัดต่าง ๆ ได้แก่
การเดินทางสู่ท่าอากาศยาน
ท่าอากาศยานนานาชาติอุบลราชธานีตั้งอยู่ห่างจากถนนอุปลีสานประมาณ 1,200 เมตร หรือห่างจาก ทางหลวงแผ่นดินหมายเลข 24 (สีคิ้ว-เดชอุดม) ประมาณ 2 กิโลเมตร มีลานจอดสามารถจอดรถจักรยานยนต์ได้ประมาณ 100 คัน และลานจอดรถยนต์ทั้งหมด 2 ลานจอด สามารถจุรถยนต์ได้ประมาณ 700 คัน คือ
ที่ท่าอากาศยานมีบริการรถเช่า และบริการแท็กซี่มิเตอร์ราคาเริ่มต้น 40 บาท และรถ Smart Bus เส้นทาง สนามบิน – ขนส่ง – สนามบิน อัตราค่าบริการ 20 บาทตลอดสาย
เครื่องฟังตรวจ
เครื่องฟังตรวจ (stethoscope) เป็นอุปกรณ์ทางการแพทย์อย่างหนึ่ง ใช้สำหรับการฟังตรวจ (auscultation) เพื่อฟังเสียงภายในร่างกายของมนุษย์หรือสัตว์
เครื่องฟังตรวจสมัยใหม่ส่วนใหญ่มีแผ่นรับแรงสั่นสะเทือนรูปจานใช้สำหรับวางตรงบริเวณที่จะฟัง เชื่อมกับท่อที่แยกออกเป็นส่วนหูฟังสองข้างใช้สำหรับสอดเข้าหูเพื่อฟัง ส่วนใหญ่ใช้ฟังเสียงของปอด เสียงของหัวใจ นอกจากนี้ยังใช้ฟังเสียงของลำไส้ หลอดเลือด และประกอบการวัดความดันเลือดด้วยเครื่องวัดความดันเลือด มีมานานมาก
กีฬาบาสเกตบอลในโอลิมปิกฤดูร้อน 2016
การแข่งขันบาสเกตบอลในโอลิมปิกฤดูร้อน 2016 เป็นการแข่งขันบาสเกตบอลโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-21 สิงหาคม ค.ศ. 2016 ที่ สนามกีฬาในร่มการีโอกา 3
กลองใหญ่
กลองใหญ่ (Bass Drum) คือ เครื่องตีกระทบ มี 2 หน้า ขึงด้วยหนังกลอง กลองใหญ่ที่ใช้ในวงออร์เคสตราและเป็น กระเดื่องในกลองชุดด้วย จะมีขนาดใหญ่ที่สุดกว่า 32 นิ้ว ถ้าใช้ในวงโยธวาทิตและแตรวง จะมีขนาดตั้งแต่ 24 – 32 นิ้ว ตีด้วยไม้ตี ปลายไม้ข้างหนึ่งทำเป็นปมไวัสำหรับใช้ตีกระทบกับหนังกลอง ปมนั้นอาจหุ้มด้วยสักหลาด ไม้ก็อก ผ้านวมหรือฟองน้ำ เสียงกลองตีเน้นย้ำจังหวะเพื่อให้เกิดวามหนักแน่นหรืออาจจะใช้รัวเพื่อให้เกิดความตื่นเต้น รัวเพื่อสร้างจุดสนใจในบทเพลงเพิ่มขึ้นก็ได้
เอ็นแชนเต็ด (เพลง)
"เอ็นแชนเต็ด" (Enchanted) เป็นเพลงโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สาม สปีกนาว (2010) ผลิตโดยสวิฟต์ และนาธาน แชปแมน เป็นเพลงที่กล่าวถึงความหลงใหลในใครบางคนหลังจากพบกันครั้งแรก และกังวลว่าความรู้สึกนั้นจะได้การตอบรับหรือไม่ เป็นเพลงบัลลาดที่มีพลังพร้อมเสียงกีตาร์อะคูสติกหลังจากจบแต่ละท่อน นำไปสู่การประสานกันเป็นชั้น ๆ
พ็อนตุส ยอนซ็อน
พ็อนตุส สเว็น กุสตัฟ ยอนซ็อน (Pontus Sven Gustav Jansson; เกิดวันที่ 13 กุมภาพันธ์ ค.ศ. 1991) เป็นนักฟุตบอลชาวสวีเดนผู้เล่นในตำแหน่งกองหลังให้กับเบรนต์ฟอร์ดในอังกฤษ และทีมชาติสวีเดน
เอ็นแชนเต็ด (เพลง)
เมื่อสปีกนาวเปิดตัวใน ค.ศ. 2020 "เอ็นแชนเต็ด" สามารถติดอันดับชาร์ตคะเนเดียนฮอต 100 และบิลบอร์ดฮอต 100 ในสหรัฐ หลังจากที่เป็นกระแสนิยมไวรอลวิดีโอบนติ๊กต็อก ในเดือนตุลาคมถึงพฤศจิกายน ค.ศ. 2021 สามารถทำตำแหน่งสูงสุดใหม่ในแคนาดา เพลงนี้ยังติดชาร์ตในออสเตรเลียและสิงคโปร์อีกด้วย ได้รับการรับรองระดับทองจากสมาคมผู้ประกอบกิจการเพลงของออสเตรเลีย (ARIA) และสมาคมผู้ประกอบกิจการเพลงของสหรัฐอเมริกา (RIAA) สวิฟต์ได้รวมเพลงไว้ในรายการเพลงของทัวร์คอนเสิร์ตรอบโลกสามครั้งคือ สปีกนาวเวิลด์ทัวร์ (2011–2012) เดอะ 1989 เวิลด์ทัวร์ (2015) และดิเอราส์ทัวร์ (2023–2024) เวอร์ชันที่บันทึกซ้ำชื่อ "เอ็นแชนเต็ด (เทย์เลอร์เวอร์ชัน)" (Enchanted (Taylor's Version)) วางจำหน่ายโดยเป็นส่วนหนึ่งของอัลบั้มที่บันทึกซ้ำชุดที่สามของเธอ สปีกนาว (เทย์เลอร์เวอร์ชัน) ในวันที่ 7 กรกฎาคม ค.ศ. 2023
พ็อนตุส ยอนซ็อน
ทีมชาติ
ยอนซ็อนถูกเลือกเข้าแคมป์ประจำปีของทีมชาติสวีเดนในเดือนมกราคม ค.ศ. 2012 เขาได้ลงเล่นให้กับทีมชาติชุดใหญ่ครั้งแรกในนัดกระชับมิตรที่พบกับบาห์เรนเมื่อวันที่ 18 มกราคม ค.ศ. 2012 ต่อมาในฤดูร้อนปี 2016 ยอนซ็อนถูกเลือกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2016 อย่างไรก็ตาม เขาไม่ได้ลงเล่นเลยตลอด 3 นัดในรายการนั้น
เอ็นแชนเต็ด (เพลง)
เอ็นแชนเต็ด (เทย์เลอร์เวอร์ชัน)
หลังจากเซ็นสัญญาฉบับใหม่กับรีพับลิกเรเคิดส์ สวิฟต์ก็เริ่มบันทึกสตูดิโออัลบั้มในหกอัลบั้มแรกของเธออีกครั้งในเดือนพฤศจิกายน ค.ศ. 2020 การตัดสินใจดังกล่าวเกิดขึ้นหลังจากข้อพิพาทสาธารณะในปี ค.ศ. 2019 ระหว่างสวิฟต์และผู้จัดการสกูตเตอร์ เบราน์ ที่ได้ซื้อกิจการบิกมะชีนเร็กเคิดส์ ซึ่งรวมถึงอัลบั้มระดับต่าง ๆ ของสวิฟต์ที่ค่ายเพลงได้เปิดตัวในมาสเตอร์ใหม่ทั้งหมด รวมถึงลิขสิทธิ์เพลงของเธอ เวอร์ชันบันทึกซ้ำชื่อ "เอ็นแชนเต็ด (เทย์เลอร์เวอร์ชัน)" เผยแพร่เมื่อวันที่ 7 กรกฎาคม ค.ศ. 2023 ผ่านทางรีพับลิกเรเคิดส์ เป็นส่วนหนึ่งของสปีกนาว (เทย์เลอร์เวอร์ชัน) อัลบั้มที่บันทึกซ้ำชุดที่สามของสวิฟต์
พ็อนตุส ยอนซ็อน
ทีมชาติ
ในวันที่ 27 มีนาคม ค.ศ. 2018 ยอนซ็อนเป็นกัปตันของสวีเดนในนัดกระชับมิตรที่พบกับโรมาเนีย ต่อมาในวันที่ 15 พฤษภาคม ยอนซ็อนเป็นหนึ่งใน 23 คนของทีมชาติสำหรับการแข่งขัน[ฟุตบอลโลก 2018]] ต่อมาในวันที่ 18 มิถุนายน ยอนซ็อนลงเล่นเป็นตัวจริงในนัดเปิดสนามของกลุ่มเอฟ ช่วยให้สวีเดนเอาชนะเกาหลีใต้ไปได้ 1-0 ต่อมา สวีเดนเอาชนะสวิตเซอร์แลนด์ในรอบ 16 ทีมสุดท้าย แต่ในรอบก่อนรองชนะเลิศ สวีเดนแพ้อังกฤษตกรอบในวันที่ 7 กรกฎาคม ค.ศ. 2018 โดยในนัดนั้น เขาถูกดันขึ้นไปเล่นในตำแหน่งกองหน้า
ในวันที่ 6 กันยายน ค.ศ. 2018 ยอนซ็อนเป็นกัปตันของสวีเดนอีกครั้ง ในนัดที่แพ้ออสเตรีย 2-0
เกียรติประวัติ
มัลเมอ เอฟเอฟ
รางวัลส่วนตัว
อาสนวิหารออกซฟอร์ด
อาสนวิหารไครสต์เชิร์ช (Christ Church Cathedral) เป็นอาสนวิหารแองกลิคันประจำมุขมณฑลออกซฟอร์ด ตั้งอยู่ที่เมืองออกฟอร์ด ในประเทศอังกฤษ และมีเขตการปกครองเลยไปถึงเบนเบอรี (Banbury) นอกจากนี้ยังเป็นโบสถ์น้อยไครสต์เชิร์ชของมหาวิทยาลัยอ็อกซ์ฟอร์ด บทบาทที่เป็นทั้งโบสถ์และโบสถ์น้อยของวิทยาลัยนี้เป็นเอกลักษณ์เพียงแห่งเดียวในนิกายคริสตจักรแห่งอังกฤษ
อาสนวิหารมีคณะนักร้องประสานเสียง (choir) มาตั้งแต่ ค.ศ. 1526 เมื่อจอห์น เทเวอร์เนอร์ (John Taverner) เป็นผู้เล่นออร์แกน และเป็นมาสเตอร์ของวงนักสวด ป้ายที่รูปปั้นพระคาร์ดินัลวูลซีย์ที่วิทยาลัยเดิมที่เรียกว่า Cardinal College บ่งไว้ว่าตอนนั้นมีนักสวด (chorister) 16 คนและมีพระที่ร้องเพลงสวดอีก 30 คน
อาสนวิหารไครสต์เชิร์ชอ้างว่าเป็นอาสนวิหารที่เล็กที่สุดในอังกฤษแต่ปัจจุบันมีอาสนวิหารอื่นที่เล็กกว่าหลายอาสนวิหารที่ได้เลื่อนขึ้นจากโบสถ์ประจำเขตแพริชขึ้นเป็นอาสนวิหารในคริสต์ศตวรรษที่ 20
ตัวโบสถ์ ที่ทำพิธี และหอ เป็นสถาปัตยกรรมยุคปลายนอร์มัน ส่วนอื่นเป็นสถาปัตยกรรมตั้งแต่สมัยนอร์มันมาจนถึงแบบเพอร์เพ็นดิคิวลาร์ ซึ่งเป็นสมัยหนึ่งของกอทิก เพดานภายในเป็นเพดานโค้งใบพัด (fan-vaulted)
เพรซีโอดิเมียม
เพรซีโอดิเมียม (Praseodymium) เป็นธาตุที่มีเลขอะตอม 59 สัญลักษณ์คือ Pr
เพรซีโอดิเมียม เป็นธาตุโลหะ อยู่ในกลุ่มแลนทาไนด์ (lanthanide group) มีสีเงิน ทนต่อการกัดกร่อนในอากาศได้ดีกว่า ยูโรเพียม (europium), แลนทานัม (lanthanum), ซีเรียม (cerium) และ นีโอดิเมียม (neodymium)
เกิดสนิมสารประกอบออกไซด์สีเขียวเมื่อสัมผัสอากาศ ซึ่งป้องกันได้โดยเก็บในน้ำมันแร่หรือเคลือบด้วยพลาสติกหรือแก้ว
พ.ศ. 2389
พุทธศักราช 2389 ตรงกับปีคริสต์ศักราช 1846 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน
พระพรหมมุนี (แย้ม อุปวิกาโส)
พระพรหมมุนี นามเดิม แย้ม ฉายา อุปวิกาโส เป็นพระภิกษุในคณะธรรมยุติกนิกาย พระราชาคณะเจ้าคณะรองหนกลาง อดีตเจ้าอาวาสวัดราชประดิษฐสถิตมหาสีมารามราชวรวิหาร
ประวัติ
พระพรหมมุนี มีนามเดิมว่าแย้ม เกิดเมื่อวันอาทิตย์ที่ 5 พฤศจิกายน พ.ศ. 2408 ตรงกับวันแรม 2 ค่ำ เดือน 12 ปีฉลู ภูมิลำเนาอยู่บ้านพลูหลวง จังหวัดสุพรรณบุรี ปีมะแม พ.ศ. 2426 ขณะอายุได้ 19 ปี ได้บวชเป็นสามเณรที่วัดราชประดิษฐฯ โดยมีสมเด็จพระพุทธโฆษาจารย์ (สา ปุสฺสเทโว) เป็นพระอุปัชฌาย์ ศึกษาพระปริยัติธรรมกับอาจารย์รอดจนอายุครบอุปสมบท จึงได้อุปสมบท ณ วัดราชประดิษฐฯ โดยมีสมเด็จพระอริยวงศาคตญาณ (สา ปุสฺสเทโว) เป็นพระอุปัชฌาย์ แล้วศึกษาพระปริยัติธรรมกับพระอุปัชฌาย์บ้าง กับอาจารย์บุศย์บ้าง
ท่านเข้าสอบพระปริยัติธรรมครั้งแรกในปีระกา พ.ศ. 2428 แต่แปลตกไม่ได้เป็นเปรียญ ต่อมาในปีขาล พ.ศ. 2433 สอบได้เปรียญธรรม 3 ประโยค และในปีมะแม พ.ศ. 2438 แปลได้เพิ่มอีก 3 ประโยครวมเป็นเปรียญธรรม 6 ประโยค
มรณภาพ
พระพรหมมุนี อาพาธด้วยโรคอัมพาต มรณภาพเมื่อวันที่ 16 ตุลาคม พ.ศ. 2474 เวลา 04.35 น. สิริอายุได้ พรรษา 47 เวลา 18.00 น. สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ เสด็จไปสรงน้ำศพพระราชทาน และเชิญศพลงลองในตั้งบนแว่นฟ้า 2 ชั้น ประกอบโกศแปดเหลี่ยม และโปรดให้พระพิธีธรรมสวดพระอภิธรรมเวลากลางคืนมีกำหนด 3 วัน
โพแทสเซียมไฮดรอกไซด์
โพแทสเซียมไฮดรอกไซด์ หรือเรียกอีกอย่างหนึ่งว่าด่างคลี เป็นสารประกอบไฮดรอกไซด์ของโพแทสเซียม มีสูตรโมเลกุลว่า KOH
แอ็มแทร็ก
องค์การขนส่งมวลชนแห่งชาติ หรือ แอ็มแทร็ก, เป็นบริษัทรถไฟขนาดใหญ่ในสหรัฐอเมริกา เริ่มดำเนินการในวันที่ 1 พฤษภาคม ค.ศ. 1971 ให้บริการรถไฟ 374 ขบวนต่อวัน ระยะทางรวม 31474 mi ความเร็ว 150 mph สถานีปลายทาง 896 สถานี ใน 46 รัฐ และ 3 จังหวัดในประเทศแคนาดา ในปี ค.ศ. 2012 มีสถิติผู้โดยสารรวม 31.2 ล้านคน ทำรายได้ $2.88 พันล้านดอลลาร์สหรัฐ โดยมีผู้โดยสารร้อยละ 83 เดินทาง 400 ไมล์หรือน้อยกว่า มีสำนักงานที่กรุงวอชิงตัน สหรัฐอเมริกา โดยคำว่า แอ็มแทร็ก มีที่มาจากคำว่า "อเมริกา" และ "แทร็ก" สนธิกัน
การดำเนินการและบริการ
รายชื่อ 15 เส้นทางที่มีผู้โดยสารมากที่สุด
ตะวันตกตอนกลาง
ตะวันออกและตะวันออกเฉียงใต้
ตะวันออกเฉียงเหนือ
ผู้โดยสาร
เรียงตามปี ค.ศ.
แหล่งข้อมูลอื่น
Unofficial Amtrak-related web sites
อุตริมนุสธรรม
อุตริมนุสธรรม หรือ อุตริมนุษยธรรม แปลว่า ธรรมอันยวดยิ่งของมนุษย์ หรือธรรมของมนุษย์ผู้ยวดยิ่ง ได้แก่ คุณวิเศษซึ่งมนุษย์ธรรมดาไม่สามารถมีหรือเป็นได้ มิใช่วิสัยของมนุษย์ทั่วไป แต่เป็นวิสัยของผู้บรรลุธรรมขั้นสูงแล้ว ซึ่งก็คือ ฌาน วิโมกข์ สมาธิ สมาบัติ มรรค และผล
การที่ภิกษุแสดงตนหรือพูดให้ผู้อื่นเข้าใจว่าตนได้ฌานชั้นนั้นชั้นนี้ ตนได้บรรลุวิโมกข์ ได้สมาธิ สามารถเข้าสมาบัติได้ หรือสำเร็จมรรคสำเร็จผลอย่างนั้นอย่างนี้ เรียกว่า อวดอุตริมนุสธรรม หรืออวดอุตริมนุษยธรรม
ปัจจุบัน ถ้อยคำดังกล่าวใช้เรียกผู้ชอบอวดอ้างตนเหนือกว่าคนอื่นหรือทำอะไรที่แผลง ๆ ที่คนทั่วไปไม่ทำกัน ว่า "อวดอุตริ" หรือ "อุตริ" เฉย ๆ
Viola (พืช)
Viola เป็นสกุลของพืชดอกในวงศ์ใบพายและเป็นสกุลที่ใหญ่ที่สุดในวงศ์ ประกอบด้วย 525 ถึง 600 สปีชีส์ สปีชีส์ส่วนใหญ่จะพบในซีกโลกเหนือเขตอบอุ่น แต่อย่างไรก็ตามบางสปีชีส์ก็สามารถพบได้ในพื้นที่อื่น ๆ เช่น ฮาวาย ออสตราเลเซีย และเทือกเขาแอนดีส
Viola บางสปีชีส์เป็นพืชหลายปี บางชนิดเป็นพืชฤดูเดียว และบางชนิดเป็นไม้พุ่มขนาดเล็ก หลายสปีชีส์ได้ปลูกในสวนเพื่อดอกไม้ประดับ ในวิชาพืชสวนปกติชื่อดอกหน้าแมวจะใช้สำหรับสายพันธุ์ที่มีดอกขนาดใหญ่และมีหลายสีที่มีการเติบโตขึ้นเป็นประจำหนึ่งปีหรือสองปีจากเมล็ด และใช้อย่างกว้างขวางใน bedding ชื่อของวิโอล่าและไวโอเล็ตนั้นใช้สำหรับพันธุ์ฤดูเดียวที่มีดอกเล็กหรือพันธุ์หลายปี รวมถึงพันธุ์ป่าด้วย
ศิวนาฏราช
นาฏราช (नटराज) มีอีกชื่อว่า อาฏลฺวลฺลาน (ஆடல்வல்லான்) เป็นรูปปั้นพระศิวะในฐานะเทพนักระบำแห่งจักรวาล การระบำของพระองค์มีชื่อเรียกว่า ตาณฑวะ มีการบรรยายถึงท่าระบำและศิลปะในเอกสารทางศาสนาฮินดูหลายแห่ง เช่น Tevaram, Thiruvasagam ในภาษาทมิฬ และ Anshumadbhed agama กับ Uttarakamika agama ในภาษาสันสกฤตและครันถะ ระบำมูรติปรากฏในโบสถ์พราหมณ์หลักในลัทธิไศวะทั้งหมด และเป็นสัญลักษณ์ทางประติมากรรมที่รู้จักกันดีในอินเดีย และนิยมใช้เป็นสัญลักษณ์ทางวัฒนธรรมอินเดีย โดยถือเป็นหนึ่งในภาพที่สวยงามที่สุดในศิลปะฮินดู
รูปประติมากรรมนี้ให้พระศิวะเป็นเทพแห่งการเต้นระบำและนาฏศิลป์ นอกจากนี้ยังมีภาพนูนของนาฏราชในเอเชียตะวันออกเฉียงใต้หลายแห่ง เช่น นครวัด และในเกาะบาหลี ประเทศกัมพูชา และเอเชียกลาง
ศิวนาฏราชในศิลปะอินเดีย
นาฏราช หรือพระศิวะในฐานะของบรมครูองค์แรกแห่งการร่ายรำ พระหัตถ์ขวาด้านบน ทรงถือกลองรูปร่างคล้ายๆ นาฬิกาทราย (เอวคอด) กลองเล็ก ๆ ใบนี้ให้จังหวะประกอบการฟ้อนรำของพระศิวะ และที่สำคัญไม่แพ้กันก็คือ เสียงกลองเป็นสัญลักษณ์แทนธาตุแรกที่ถือกำเนิดขึ้นในจักรวาล นั่นคือ กลองเป็นสัญลักษณ์แห่งการสร้างสรรค์สิ่งต่าง ๆ ทั้งมวล
พระหัตถ์ซ้ายด้านบน ถืออัคนี อันเป็นสัญลักษณ์แห่งการทำลายล้าง โดยคำว่า ทำลายล้าง ในที่นี้ หมายถึง ล้างความชั่ว ล้างอวิชชา ให้หมดไป เพื่อเปิดทางการสร้างสรรค์สิ่งต่างๆ ขึ้นมาใหม่ พระกรและพระหัตถ์คู่ซ้าย-ขวา ซึ่งแทนการสร้างสรรค์และการทำลายล้างนี้ กางออกไปในระดับเสมอกัน อันบ่งบอกถึงความหมายที่ว่า "มีเกิด ก็ย่อมมีดับ" นั่นเอง
พระหัตถ์ขวาด้านล่างแบออก เรียกว่า ปางอภัยมุทรา (abhaya pose) ซึ่งมีความหมายว่า "จงอย่าได้กลัวเลย" (do not fear) เพราะไม่มีภัยใด ๆ จะมากล้ำกลาย ท่านี้บ่งว่าพระศิวะเป็นผู้ปกป้องอีกด้วย
ส่วนพระกรซ้ายด้านล่างพาดขวางลำตัวระดับอก ในลักษณะคล้ายๆ งวงช้าง ซึ่งบางคนตีความว่า เป็นงวงของพระคเณศ เทพเจ้าแห่งความสำเร็จ และเป็นบุตรของพระศิวะอีกต่างหาก ปลายนิ้วของพระกรที่เป็นงวงช้างนี้ชี้ไปที่พระบาทซ้ายที่ยกขึ้น มาจากพื้น ก็ตีความกันว่า พระบาทที่ยกขึ้นมานี้บ่งบอกถึงการหลุดพ้นจากวัฏสงสาร
ศิวนาฏราชในศิลปขอม
ปราสาทหินในศิลปขอม ทับหน้าของปรางค์ประธานจะแกะสลักเป็นรูปพระศิวนาฏราช หรือ พระอิศวรทรงฟ้อนรำ ซึ่งจัดเป็นประติมากรรมที่สำคัญที่สุดในศาสนาพราหมณ์ลัทธิไศวนิกาย ในศิลปขอมนั้นภาพพระศิวนาฏราชจะเป็นภาพสลักนูนต่ำทั้งสิ้น ไม่เป็นประติมากรรมชนิดลอยตัว ส่วนทับหลังของปราสาทจะเป็นรูปพระนารายณ์บรรทมสินธิ์
นาฏศิลป์
ภาพการร่ายรำของพระศิวะนับว่ามีบทบาทสำคัญในคติความเชื่อของผู้ที่นับถือศาสนาฮินดู ลัทธิไศวนิกาย ตามตำนานระบุว่าการร่ายรำของพระศิวะเป็นที่เลื่องลือและยกย่องของเหล่าเทพทั้งมวลถึงความสวยงามและน่ายำเกรงในที ในจังหวะลีลาอันเป็นสัญลักษณ์แห่งการเนรมิตสร้างสรรค์
การร่ายรำนี้ภายหลังพระภรตมุนีได้ทราบ จึงขอร้องให้พระคเณศไปกราบบังคมทูลให้พระศิวะซึ่งเป็นพระราชบิดาร่ายรำอีกครั้งเพื่อจะได้จารึกท่าการร่ายรำนี้เป็นบทนาฏยศาสตร์สืบไป พระศิวะท่านจึงได้ร่ายรำให้ชมอีกและได้เรียกเหล่าเทพเทวดาทั้งปวงมาชมพระองค์ร่ายรำอีกครั้ง
บางตำนานกล่าวว่าพญาอนันตนาคราชได้ชมการร่ายรำนี้เมื่อองค์พระอิศวรท่านร่ายรำหลังจากปราบฤๅษีผู้ฝ่าฝืนเทวบัญญ้ติ และปรารถนาจะได้ชมอีก องค์พระนารายณ์ได้ประทานคำแนะนำให้ไปบำเพ็ญตบะที่เชิงเขาไกรลาสเพื่อบูชาองค์พระศิวะ ด้วยอำนาจแห่งการบูชานี้ องค์พระศิวะจึงโปรดประทานพรให้ และถามในสิ่งที่พญาอนันตนาคราชปรารถนา พญานาคราชจึงกราบทูลว่าอยากจะได้เห็นองค์พระศิวะร่ายรำอีกสักครั้ง พระศิวะก็โปรดประทานดังปรารถนา และได้เสด็จลงมาร่ายรำยังมนุษยโลก ซึ่งเชื่อกันว่าสถานที่นั้นคือ วิหาร จิทัมพรัม ในรัฐทมิฬนาฑู ประเทศอินเดีย
ท่าฟ้อนรำทั้ง 108 ท่าขององค์พระศิวะนี้เป็นท่าพื้นฐานสำหรับวิชานาฏยศาสตร์ อันเป็นท่ารำต้นแบบของชาวอินเดีย และแพร่หลายมาถึงเขมร และไทย ผู้รับอิทธิพลด้านวัฒนธรรมของอินเดียสืบต่อมา ผู้ที่นับถือศาสนาฮินดูนั้นเชื่อว่าจังหวะการร่ายรำของพระศิวะอาจบันดาลให้เกิดผลดีและผลร้ายแก่โลกได้ ฉะนั้นจึงจำเป็นที่จะต้องอ้อนวอนให้พระองค์ฟ้อนรำในจังหวะที่พอดี โลกจึงจะร่มเย็นเป็นสุข หากพระองค์โกรธกริ้วด้วยการร่ายรำในจังหวะที่รุนแรงแล้วก็ย่อมจะนำมาซึ่งภัยพิบัติแก่โลกนานัปการ
ดุริยางคศิลป์
กลองในพระหัตถ์ของพระศิวะในปางศิวะนาฏราชนี้ เป็นกลองสองหน้า เอวตรงกลางคอด มีลูกตุ้มยึดกับสายสำหรับใช้กระทบหน้ากลองทั้ง 2 ข้าง กลองนี้เรียกว่ากลอง ทมรุ ซึ่งเป็นเครื่องดนตรีเพียงชิ้นเดียวที่องค์พระศิวะท่านเลือกใช้ประกอบการร่ายรำอันยิ่งใหญ่นี้ ผู้ประกอบพิธีในศาสนาพราหมณ์-ฮินดู ได้นำเอากลองนี้มาใช้ในการประกอบพิธีมงคล และพัฒนามาเป็นเครื่องดนตรีที่เรียกว่า "บัณเฑาะว์" ในปัจจุบัน คำว่าบัณเฑาะว์มาจากคำบาลีว่า "ปณวะ" หรือ "ตาณฑวะ" ในภาษาสันสกฤต
กลองเล็ก
กลองเล็ก (Snare Drum) เครื่องตีกระทบ มี 2 หน้า ขึงด้วยหนังกลอง ลักษณะเฉพาะก็คือหน้ากลองด้านล่างขึงคาดไว้ด้วยสายสแนร์ ทำด้วยเอ็นสัตว์ ในปัจจุบันสายสแนร์มีทั้งที่ทำด้วยไนล่อนและทำด้วยเส้นลวดโลหะ กลองเล็กมีชื่อเรียกหลายชื่อ เช่น
สุริยุปราคา 13 มิถุนายน พ.ศ. 2675
สุริยุปราคาเต็มดวงจะเกิดขึ้นในวันที่ 13 มิถุนายน พ.ศ. 2675 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ระยะเวลา
สุริยุปราคาครั้งนี้มีระยะเวลาที่คราสเต็มดวงนาน 6 นาที 55 วินาที จึงเป็นสุริยุปราคาที่มีคราสยาวนานที่สุด นับตั้งแต่ สุริยุปราคา 11 กรกฎาคม พ.ศ. 2534 ที่มีระยะเวลานาน 6 นาที 53 วินาที
เจ้าจอมมารดาสำลี ในสมเด็จพระบวรราชเจ้ามหาเสนานุรักษ์
เจ้าจอมมารดาสำลี หรือ พระองค์เจ้าหญิงสำลีวรรณ เป็นพระราชธิดาในสมเด็จพระเจ้ากรุงธนบุรี และเป็นพระสนมในสมเด็จพระบวรราชเจ้ามหาเสนานุรักษ์ วังหน้าในรัชกาลที่ 2
พ.ศ. 2335
พุทธศักราช 2335 (นับแบบใหม่) ตรงกับปีคริสต์ศักราช 1792 เป็นปีอธิกสุรทินที่วันแรกเป็นวันอาทิตย์ ตามปฏิทินเกรกอเรียน
เจ้าจอมมารดาสำลี ในสมเด็จพระบวรราชเจ้ามหาเสนานุรักษ์
เจ้าจอมมารดา พระองค์เจ้าหญิงสำลีวรรณ มีพระราชโอรสพระราชธิดากับสมเด็จพระบวรราชเจ้ามหาเสนานุรักษ์ ทั้งสิ้น 6 พระองค์ คือ
พระองค์เจ้าหญิงสำลีวรรณ ถูกสำเร็จโทษด้วยท่อนจันทน์ที่วัดปทุมคงคา ในรัชกาลที่ 2 พร้อมกับพระเชษฐา คือพระองค์เจ้าอรนิกา ในคราวเดียวกับสมเด็จเจ้าฟ้าอภัยธิเบศร์ กรมขุนกระษัตรานุชิต (เจ้าฟ้าเหม็น) พระราชโอรสในสมเด็จพระเจ้ากรุงธนบุรี ซึ่งประสูติแต่สมเด็จพระเจ้าบรมวงศ์เธอ เจ้าฟ้าฉิมใหญ่ เมื่อวันพุธ ขึ้น 5 ค่ำ เดือน 10 จ.ศ. 1171 ตรงกับวันที่ 13 กันยายน พ.ศ. 2352 เนื่องจากทรงถูกฟ้องร้องว่าคิดวางแผนก่อการกบฏ
ไมเคิล คีตัน
อ้างอิง
1951
สโมสรฟุตบอลแมนเชสเตอร์ยูไนเต็ดในฤดูกาล 1975–76
พวกเขาเข้าถึงรอบชิงชนะเลิศเอฟเอคัพที่เวมบลีย์โดยแพ้เซาแทมป์ตันจากดิวิชัน 2 0–1
ดิ่งลึก ฉกมหาภัย
ดิ่งลึก ฉกมหาภัย (Into the Blue) เป็นภาพยนตร์โลดโผน/ระทึกขวัญ กำกับโดยจอห์น สต็อกเวลล์ นำแสดงโดยพอล วอล์คเกอร์, เจสสิกา อัลบา, สก็อต แคน, แอชลีย สกอตต์, จอช โบรลินและเจมส์ เฟรน ออกฉายเมื่อวันที่ 30 กันยายน พ.ศ. 2548
AGP
AGP (Accelerated Graphics Port) นั้นคือพอร์ต หรือ สล๊อต ("สล๊อต" คือส่วนที่อนุญาตให้ผู้ใช้เพิ่มการ์ดขยายให้กับคอมพิวเตอร์) ที่ถูกพัฒนาขึ้นมาเพื่อตอบสนองความต้องการทางด้าน Graphics ใช้งานร่วมกับกราฟิกการ์ด เพื่อที่จะให้เพิ่มอัตรา และความเร็วในการรับ/ส่งข้อมูลให้เพิ่มมากขึ้นจากเดิมที่ใช้งานร่วมกับสล็อตแบบ PCI โดย AGP แยกการวิเคราะห์เป็น 2 ส่วนคือ AGP Slot (ส่วนที่เป็นสล๊อตที่ติดตั้งอยุ่บนเมนบอร์ด) และ AGP Card
การพัฒนานี้ได้เริ่มมาจาก AGP 1.0 หรือ AGP1X/2X เป็นต้นมาซึ่งจะสามารถที่จะทำงานได้เท่ากับความเร็วของอัตราบัสบนระบบกล่าวคือ ถ้าใช้งานที่ระบบบัส 100MHz AGP 1X ก็จะมีความเร็วในการรับ/ส่งข้อมูลที่ 100MHz เช่นกัน และยังมี AGP อีกหนึ่งประเภทซึ่งตอนนี้นั้นยังมีใช้งานอยู่ในเมนบอร์ดบางรุ่นเท่านั้น คือ AGP Pro สล็อตแบบนี้จะเพิ่มส่วนที่จะให้แรงดันไฟฟ้าเพิ่มขึ้นมาเพื่อที่จะรองรับการทำงานของกราฟิกการ์ดที่ใช้ระบบระบายความร้อนขนาดใหญ่ ซึ่งในตอนนี้นั้น กราฟิกการ์ดส่วนใหญ่จะแก้ปัญหาเหล่านี้โดยการอาศัยกระแสไฟฟ้าจาก Power Supply โดยตรง ซึ่งทำให้การใช้งานสล็อดแบบ AGP Pro ไม่มีความจำเป็น
ปลาเอ็กโซดอน
เป็นปลาขนาดเล็ก มีครีบก้นสีเหลือง ครีบอื่นเป็นสีแดง ลำตัวเป็นสีเงินสะท้อนแสงสีเหลืองวาว ดวงตากลมโตมีขอบตาเหลือง และมีจุดสีดำขนาดใหญ่ 2 จุด จุดแรกอยู่ที่โคนหาง อีกจุดอยู่ตรงกลางตัวบริเวณโคนครีบหลัง หากอยู่ในที่มืดจะสะท้อนแสงแวววาวมาก ในปากไม่พบฟัน
จัดเป็นปลาเพียงชนิดเดียวเท่านั้นที่อยู่ในสกุล Exodon ขนาดโตเต็มที่ประมาณ 6-8 นิ้ว อายุเต็มที่ประมาณ 8 ปี ตัวผู้จะมีลักษณะผอมกว่าตัวเมียและมีครีบก้นกับครีบหลังยาวกว่า
กระจายพันธุ์อยู่ในแม่น้ำสายใหญ่ที่มีกระแสน้ำไหลตลอดในอเมริกาใต้ เช่น ริโอบรานโก, ริโอเนโกรในบราซิลและกายอานา
มีพฤติกรรมชอบอาศัยอยู่เป็นฝูง เป็นปลาที่นิสัยดุร้ายก้าวร้าว มักที่จะชอบรุมกัดครีบหรือเกล็ดปลาชนิดอื่น เนื่องจากในกระเพาะมีกรดที่สามารถย่อยเกล็ดปลาชนิดอื่นได้ และถึงแม้จะเป็นปลาที่มีตัวใหญ่กว่าก็ตาม เช่น ปลาปิรันยา ก็ยังโดนรุมกัด นอกจากนี้แล้วยังสามารถกัดกินต้นไม้น้ำได้อีกด้วย
นิยมเลี้ยงเป็นปลาสวยงาม ในสถานที่เลี้ยงสามารถฝึกให้กินอาหารเม็ดได้โดยง่าย แต่ไม่ควรเลี้ยงรวมกับปลาชนิดอื่นจากพฤติกรรมที่กล่าวมา
วัดโพธิ์ (จังหวัดสงขลา)
วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหอยโข่ง อำเภอคลองหอยโข่ง จังหวัดสงขลา ปัจจุบัน พระครูประสุตโพธิคุณ ดำรงตำแหน่งเจ้าอาวาส
วัดโพธิ์ตั้งวัดเมื่อวันที่ 5 เมษายน พ.ศ. 2320 ในสมัยตอนปลายกรุงธนบุรี โดยมีพระอธิการทองสุขริเริ่มดำเนินการ ได้รับพระราชทานวิสุงคามสีมาประมาณ พ.ศ. 2442 ได้รับพระราชทานวิสุงคามสีมาครั้งหลังเมื่อวันที่ 12 มิถุนายน พ.ศ. 2540 กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544 พื้นที่โบราณสถานประมาณ 1 ไร่ 3 งาน 88 ตารางวา
ตติยจุลจอมเกล้า
ตติยจุลจอมเกล้า มีอักษรย่อว่า ต.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 3 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 250 ดวง และฝ่ายใน (สตรี) จำนวน 250 ดวง โดยตติยจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 27 ของเครื่องราชอิสริยาภรณ์ไทย
ฝ่ายหน้า
เครื่องราชอิสริยาภรณ์จุลจอมเกล้า ชั้นตติยจุลจอมเกล้า สำหรับฝ่ายหน้า ประกอบด้วย ดวงตราซึ่งมีลักษณะเหมือนตติยจุลจอมเกล้าวิเศษ แต่ไม่มีดอกไม้จีบ โดยมีลักษณะดังนี้
ดวงตราของตติยจุลจอมเกล้า ใช้สำหรับประดับห้อยกับแพรแถบสีชมพู กว้าง 4 เซนติเมตร ประดับที่อกเบื้องซ้าย
ฝ่ายใน
เครื่องราชอิสริยาภรณ์จุลจอมเกล้า ชั้นตติยจุลจอมเกล้า สำหรับฝ่ายใน ประกอบด้วย ดวงตรา ซึ่งมีลักษณะเหมือนดวงตราของทุติยจุลจอมเกล้า แต่ขนาดย่อมกว่า ห้อยกับแพรแถบสีชมพู กว้าง 4 เซนติเมตร ผูกเป็นรูปแมลงปอ ประดับเสื้อที่หน้าบ่าซ้าย
สตรีผู้ได้รับพระราชทานเครื่องราชอิสริยาภรณ์ ชั้นตติยจุลจอมเกล้า สามารถใช้คำนำหน้านามว่า “คุณหญิง”
ภาษาการากัลปัก
ภาษาการากัลปัก (Qaraqalpaq tili/Қарақалпақ тили) เป็นภาษากลุ่มเตอร์กิก พูดโดยชาวการากัลปักที่อยู่ในสาธารณรัฐการากัลปักสถาน ประเทศอุซเบกิสถาน ใกล้เคียงกับภาษาคาซัคและภาษาโนไก คำศัพท์และไวยากรณ์ส่วนใหญ่ได้รับอิทธิพลจากภาษาอุซเบก เป็นภาษารูปคำติดต่อที่มีการเปลี่ยนเสียงสระเช่นเดียวกับภาษาฮังการีและภาษาตุรกี ไม่มีการแบ่งเพศทางไวยากรณ์ เรียงประโยคแบบประธาน-กรรม-กริยา
เริ่มแรกภาษานี้เขียนด้วยอักษรอาหรับจนถึง พ.ศ. 2471 แล้วเปลี่ยนมาใช้อักษรละตินจนถึง พ.ศ. 2483 หลังจากนั้นใช้อักษรซีริลลิกจนกระทั่งอุซเบกิสถานได้รับเอกราชใน พ.ศ. 2534 จึงกลับมาเขียนด้วยอักษรละตินอีกครั้ง
สมเด็จพระมหาธรรมราชาธิราช
สมเด็จพระมหาธรรมราชาธิราช หรือ สมเด็จพระสรรเพชญ์ที่ 1 เป็นพระมหากษัตริย์พระองค์ที่ 17 แห่งอาณาจักรอยุธยา และปฐมกษัตริย์ราชวงศ์สุโขทัย ครองราชย์ระหว่าง พ.ศ. 2112 ถึง พ.ศ. 2133
ก่อนครองราชย์
สมเด็จพระมหาธรรมราชาธิราช มีพระราชบิดาเป็นเชื้อสายราชวงศ์พระร่วง ส่วนพระราชมารดาเป็นเชื้อสายราชวงศ์สมเด็จพระไชยราชาธิราช สมเด็จพระมหาธรรมราชาธิราชเจ้า พระราชสมภพในปี พ.ศ. 2057 ต่อมาได้รับราชการมีบรรดาศักดิ์เป็นขุนพิเรนทรเทพ ตำแหน่งเจ้ากรมพระตำรวจขวา
เมื่อขุนวรวงศาธิราชและนางพระยาแม่อยู่หัวศรีสุดาจันทร์สมคบกันสำเร็จโทษสมเด็จพระยอดฟ้าพระราชโอรสของแม่อยู่หัวศรีสุดาจันทร์เองแล้ว ขุนพิเรนทรเทพได้ร่วมกับขุนอินทรเทพ หมื่นราชเสน่หา (ในราชการ) และหลวงศรียศ ปรึกษากันว่าแผ่นดินเป็นทุรยศ ควรจับขุนวรวงศาธิราชไปประหารชีวิตเสีย แล้วให้พระเทียรราชาซึ่งทรงผนวชอยู่วัดราชประดิษฐานเป็นพระเจ้าแผ่นดินแทน จึงพากันไปเข้าเฝ้าพระเทียรราชา กราบทูลแผนการให้ทรงทราบ ก็ทรงเห็นด้วย ฝ่ายขุนอินทรเทพ หมื่นราชเสน่หา และหลวงศรียศ เห็นว่าควรเสี่ยงเทียนว่า พระเทียรราชามีพระบารมีมากกว่าขุนวรวงศาธิราชหรือไม่ ขุนพิเรนทรเทพไม่เห็นชอบ แต่พระเทียรราชาทรงเห็นด้วย ค่ำวันนั้นทั้งหมดจึงไปยังพระอุโบสถวัดป่าแก้วเพื่อทำพิธีเสี่ยงทาย
ต่อมากรมการเมืองลพบุรีแจ้งราชสำนักว่าพบช้างมงคล (ช้างเผือก) ในเช้าตรู่วันต่อมาขุนวรวงศาธิราช แม่อยู่หัวศรีสุดาจันทร์ พระราชโอรส และพระศรีสิน จึงทรงเสด็จทางชลมาส พระราชดำเนินไปทางคลองสระบัว เพื่อไปทรงคล้องช้างเผือก ขุนพิเรนทรเทพกับพวกได้จัดกองเรือออกสกัด เข้าจับขุนวรวงศาธิราช แม่อยู่หัวศรีสุดาจันทร์ และพระราชโอรส ฆ่าเสียทั้งหมด เอาศพไปเสียบประจานไว้ ณ วัดแร้ง เว้นชีวิตไว้แต่พระศรีสิน แล้วเข้ายึดพระราชวัง ให้ส่งเรือพระที่นั่งชัยสุพรรณหงส์ไปรับพระเทียรราชาซึ่งลาสิกขาบทแล้วมาราชาภิเษกเป็นสมเด็จพระมหาจักรพรรดิราชาธิราชเจ้า ครองกรุงศรีอยุธยาแทน
สมเด็จพระมหาจักรพรรดิจึงตั้งขุนพิเรนทรเทพเป็นสมเด็จพระมหาธรรมราชาธิราชเจ้า ครองเมืองพิษณุโลก ตั้งสมเด็จพระเจ้าลูกเธอพระสวัสดิราชธิดาเป็นพระวิสุทธิกษัตรีย์ ให้เป็นพระอัครมเหสี และพระราชทานเครื่องราชกกุธภัณฑ์ เครื่องราชูปโภค มีอำนาจตั้งตำแหน่งบรรดาศักดิ์ฝ่ายทหารพลเรือนในเมืองพิษณุโลก และเรือชัยพื้นดำพื้นแดงคู่หนึ่ง เมื่อประทับ ณ เมืองพิษณุโลกนั้น พระวิสุทธิกษัตรีย์ได้มีประสูติกาลพระราชโอรสธิดาตามลำดับคือ พระสุพรรณกัลยา สมเด็จพระนเรศวรมหาราช และสมเด็จพระเอกาทศรถ
ถึงปี พ.ศ. 2106 พระเจ้าบุเรงนองยกทัพมาตีพิษณุโลก สมเด็จพระมหาธรรมราชาธิราชเห็นว่าครั้งนี้ทัพหงสาวดีมากจนเหลือกำลังจะต้านทานได้ ในวันอาทิตย์ แรม 5 ค่ำ เดือน 2 จึงทรงยอมแพ้ พระเจ้าบุเรงนองจึงรับสั่งให้สมเด็จพระมหาธรรมราชาจัดทัพไปตีกรุงศรีอยุธยาร่วมกับพระองค์ สมเด็จพระมหาธรรมราชาก็จัดพล 30,000 ไปกับทัพพระเจ้าบุเรงนอง จนกระทั่งเสียกรุงในปี พ.ศ. 2112 พระเจ้าบุเรงนองจึงถอดสมเด็จพระมหินทราธิราชจากราชสมบัติ แล้วราชาภิเษกสมเด็จพระมหาธรรมราชาธิราชเจ้าให้ครองกรุงศรีอยุธยาแทน มีราชทินนามว่า สมเด็จพระเจ้าสรรเพชญวงศ์กุรสุริโคดม บรมราชาธิราชราเมศ ปริเวทธรรมิกราช เดโชชัย พรหมเทพาดิเทพนฤบดินทร์ ภูมิทรเทพสมมติราชบรมบพิตรพระพุทธเจ้าอยู่หัว
หลังครองราชย์
ในรัชสมัยของพระองค์ สมเด็จพระบรมราชาที่ 3 (พระยาละแวก) ได้ยกทัพมาตีกรุงศรีอยุธยาถึง 2 ครั้ง แต่ทรงป้องกันพระนครไว้ได้ และได้โปรดให้ขุดขยายคูเมืองด้านตะวันออกของเกาะเมืองให้กว้างขึ้น สร้างป้อมมหาชัย และสร้างพระราชวังจันทรเกษมให้เป็นที่ประทับของพระมหาอุปราช (สมเด็จพระนเรศวร)
สมเด็จพระมหาธรรมราชาธิราชประชวรและเสด็จสวรรคตในปี พ.ศ. 2133 สิริพระชนมพรรษา 76 พรรษา ครองราชย์ได้ 21 ปี
ในวัฒนธรรมสมัยนิยม
มีนักแสดงผู้รับบท สมเด็จพระมหาธรรมราชาธิราช ได้แก่
พระเจ้าโซซูริม
พระเจ้าโซซูริม (ครองราชย์ ค.ศ.ที่ 371 - ค.ศ.ที่ 384) ทรงเป็นจักรพรรดิองค์ที่ 17 แห่ง อาณาจักรโกคูรยอ และเป็นพระราชโอรสใน พระเจ้าโกกุกวอน
พระราชประวัติ
พระเจ้าโซซูริมทรงประสูติในฐานะ องค์ชายโก กูบู เป็นพระราชโอรสองค์โตของพระเจ้าโกกุกวอนพระองค์ทรงเป็นองค์รัชทายาทในปี ค.ศ. 355 และเสด็จขึ้นครองราชย์ในปี ค.ศ. 371 เมื่อพระเจ้าโกกุกวอนพระราชบิดาของพระองค์ทรงถูกปลงพระชนม์จากการโจมตีของ พระเจ้ากึนโชโก กษัตริย์แห่ง อาณาจักรแพคเจ ในพระราชวังพยองยาง
พระเจ้าโซซูริมทรงรับพระพุทธศาสนาเข้ามาสู่ อาณาจักรโคกูรยอ จากการเดินทางมาเผยแผ่ของพระจีนจากอาณาจักรต้าฉิน ที่มาพำนักอยู่ใน อาณาจักรโคกูรยอ
ในปี ค.ศ.ที่ 374, 375 และ 376 พระองค์ทรงยกทัพไปโจมตีอาณาจักรแพคเจทางตอนใต้ และในปี ค.ศ.ที่ 378 อาณาจักรโคกูรยอ โดนโจมตีจากกองทัพพวก คิตัน ชนเผ่านอกด่านจากทางตอนเหนือของอาณาจักร
และในปี ค.ศ.ที่ 384 พระเจ้าโซซูริมเสด็จสวรรคตในปีนั้น พระศพของพระองค์ถูกฝังอยู่ในป่าโซซูริม
371
วิโมกข์
วิโมกข์ หมายถึงสภาพที่จิตพ้นจากกิเลสและอาสวะทั้งปวง การพ้นจากโลกีย์ การขาดจากความพัวพันแห่งโลก ความเป็นพระอรหันต์ ใช้หมายถึงพระนิพพานก็ได้
วิโมกข์ มี 3 อย่าง คือ
หม่อมราชวงศ์โต จิตรพงศ์
หม่อมราชวงศ์โต งอนรถ หรือ หม่อมราชวงศ์โต จิตรพงศ์ หม่อมในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ และเป็นผู้ขอพระราชทานราชสกุล "งอนรถ"
ประวัติ
หม่อมราชวงศ์โต เกิดเมื่อวันที่ 12 ธันวาคม พ.ศ. 2426 เป็นธิดาในหม่อมเจ้าแดง งอนรถ (โอรสใน พระเจ้าบรมวงศ์เธอ พระองค์เจ้างอนรถ-ต้นราชสกุลงอนรถ) กับ หม่อมวัน เนื่องจาก หม่อมเจ้าแดง และหม่อมวัน มีบุตรธิดาทั้งหมด 4 คนแต่ได้สิ้นชีพไปตั้งแต่วัยเยาว์ เหลือเพียงคนเดียวที่อยู่มาจนโต จึงได้ชื่อว่า "โต" และมีน้องชายหนึ่งคนคือ พันเอกหม่อมราชวงศ์เล็ก งอนรถ (สมรสกับเฉลา งอนรถ ณ อยุธยา มีบุตร 7 คน)
เมื่ออายุได้ 7 ขวบก็ได้เข้าอยู่ในพระบรมมหาราชวังกับหม่อมเจ้าหญิงอ่าง โกเมน ซึ่งทรงมีหน้าที่เป็นพนักงานเครื่องนมัสการ คือ ควั่นธูปเทียนสำหรับใช้ในราชการ  จึงได้รับการอบรมสั่งสอนในวิชาการด้านนี้มาจากหม่อมเจ้าหญิงอ่างด้วย  นอกจากนั้นหม่อมเจ้าหญิงอ่างยังทรงอบรมโตในด้านความประพฤติและกิริยามารยาทอุปนิสัยอย่างเข้มงวด
หม่อมเจ้าหญิงอ่างทรงสนิทสนมคุ้นเคยกันมากกับพระสัมพันธวงศ์เธอ พระองค์เจ้าหญิงพรรณราย พระมารดาของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  ซึ่งในสมัยรัชกาลที่ 5 ทรงมีตำหนักที่ประทับในบริเวณวังของพระโอรสที่ตำบลท่าพระ  หม่อมเจ้าหญิงอ่างเคยเสด็จออกมาประทับกับพระองค์เจ้าหญิงพรรณราย  และ หม่อมราชวงศ์โตก็ได้ตามเสด็จด้วย  พระองค์เจ้าหญิงพรรณรายโปรด หม่อมราชวงศ์โต  จึงตรัสขอจาก หม่อมเจ้าหญิงอ่าง  เมื่อทรงได้รับความเห็นชอบจาก หม่อมเจ้าแดงแล้ว  หม่อมเจ้าหญิงอ่างก็ทรงยก หม่อมราชวงศ์โตถวายแด่พระองค์เจ้าหญิงพรรณราย  หม่อมราชวงศ์โตจึงออกจากพระบรมมหาราชวังมาอยู่ที่วังท่าพระตั้งแต่นั้นมา
พระสัมพันธวงศ์เธอ พระองค์เจ้าหญิงพรรณราย ทรงเป็นช่างดอกไม้และทรงชำนาญทำพุ่มขี้ผึ้ง และปักพุ่มบูชาต่าง ๆ  ทรงทำพุ่มขี้ผึ้งขนาดต่าง ๆ ขายมาตั้งแต่ยังเสด็จอยู่ในพระบรมมหาราชวังแล้ว  เมื่อเสด็จออกมาประทับที่วังท่าพระก็ยังทรงทำพุ่มขาย  และได้ทรงขยายกิจการอีกมากมาย  พระโอรสทรงเป็นช่างก็ทรงออกแบบลวดลายเขียนพาน  ทำหุ่นทรงติดพุ่ม  สวมยอดแบบตัวผึ้งถวายให้งดงาม  เมื่อ หม่อมราชวงศ์โตมาอยู่กับพระองค์หญิงพรรณราย  ก็ได้ถ่ายวิชาต่าง ๆ จากพระสัมพันธวงศ์เธอพระองค์นั้นไว้ด้วย
หม่อมราชวงศ์โตอยู่กับพระองค์เจ้าหญิงพรรณรายได้ 10 ปี  สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ก็ทรงพระเมตตา  ยกขึ้นเป็นพระชายาในปี พ.ศ. 2446
ซึ่ง หม่อมราชวงศ์โต มีโอรสธิดากับ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทั้งหมด 6 องค์ ได้แก่
หม่อมราชวงศ์โต ถึงแก่อสัญกรรมเมื่อวันที่ 2 ตุลาคม พ.ศ. 2501 สิริอายุได้
รายชื่อนิตยสารในประเทศไทย
นี่คือ รายชื่อนิตยสารในประเทศไทย
รัฐร่วมประมุข
การรวมตัวกันเป็น “สหราช” อาจจะเกิดขึ้นจากเหตุผลหลายประการตั้งแต่การเกิดขึ้นโดยเหตุการณ์ที่เกิดขึ้นพร้อมกันเช่นการเสกสมรสระหว่าง “สมเด็จพระราชินีนาถ” (queen regnant) ของราชอาณาจักรหนึ่ง กับ พระมหากษัตริย์ของอีกราชอาณาจักรหนึ่ง ซึ่งทำให้พระราชโอรสของทั้งสองพระองค์ก็จะได้รับราชบังลังก์ของทั้งสองราชอาณาจักร ไปจนถึงการผนวกดินแดน การรวมตัวกันอาจจะเป็นตามบทบัญญัติทางกฎหมาย เช่นการผ่านพระราชบัญญัติในรัฐสภาระบุการรวมตัวกัน หรืออาจจะโดยพฤตินัยซึ่งง่ายต่อการแยกตัวกลับไปเป็นอาณาจักรเดิม เช่นในกรณีที่เกิดขึ้นหลังจากการเสด็จสวรรคตของกษัตริย์ของบรรดาอาณาจักรร่วมที่มีระบบการสืบสันตติวงศ์ที่ต่างกัน
สมาชิกสภาผู้แทนราษฎรจังหวัดจันทบุรี
จังหวัดจันทบุรี มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
รัฐร่วมประมุข
“สหราช” ส่วนใหญ่จะเป็นสิ่งที่เกิดขึ้นในระบบราชาธิปไตยเท่านั้น และบางครั้งก็จะใช้คำว่า “สหราชาธิปไตย” (dual monarchy) ในการแสดงแสดงว่าเป็นการรวมอาณาจักรของสองราชบัลลังก์
รายการข้างล่างแสดงให้เห็นถึงรายระเอียดของการรวมเป็นสหราชอาณาจักรตลอดมาในประวัติศาสตร์ ยกเว้นแต่ในกรณีของราชาธิปไตยภายใต้รัฐธรรมนูญของเครือจักรภพบริติชเช่นออสเตรเลีย, นิวซีแลนด์ และแคนาดา ซึ่งไม่ใช่การรวมเป็นสหราชอาณาจักรของโลกยุคปัจจุบัน
อันดอร์รา
อันดอร์รากึ่งรวมตัวเป็นสหราชอาณาจักรและต่อมาสหอำนาจกับฝรั่งเศสมาตั้งแต่ ค.ศ. 1607 (พระมหากษัตริย์และต่อมาประธานาธิบดีฝรั่งเศสเป็นหนึ่งในประมุขของอันดอร์รา ประมุขอีกองค์หนึ่งคือพระสังฆราชของสังฆมณฑลอัวร์เกลล์ของกาตาลุญญาในสเปน)
อารากอน
ในปี ค.ศ. 1162 พระเจ้าอัลฟอนโซที่ 1 แห่งอารากอนเป็นพระมหากษัตริย์องค์แรกที่ได้รับบรรดาศักดิ์เป็น “พระมหากษัตริย์แห่งอารากอนและเคานท์แห่งบาร์เซโลนา” ผู้ปกครองดินแดนที่ต่อมาเป็น “ราชบัลลังก์อารากอน” (Crown of Aragon) ซึ่งไม่ใช่ราชอาณาจักรอารากอน (Kingdom of Aragon) ต่อมาพระเจ้าไชเมที่ 1 แห่งอารากอนก็ทรงก่อตั้งและเพิ่มเติมราชอาณาจักรบาเลนเซียเข้ามาเป็นส่วนหนึ่งของราชบัลลังก์อารากอน และต่อมาชาร์ลส์แห่งเก้นท์หรือพระเจ้าคาร์ลที่ 1 แห่งสเปน หรือ สมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ ก็รวมอารากอนและคาสตีลที่เป็น “รัฐร่วมประมุข” ที่ต่อมากลายมาเป็นสเปน